Kaliforniyadagi shahar politsiyasi nunchaku bilan qurollantiriladi

AQShning Kaliforniya shtatidagi 10 ming aholiga ega Anderson shahri politsiyachilari nunchaku bilan qurollantiriladi, deya xabar bermoqda The Washington Post.

Mahalliy politsiya xodimlari so‘zlariga ko‘ra, bu hibsga olish chog‘ida politsiyachilar yoki gumonlanuvchilarga yetishi mumkin bo‘lgan potensial shikastlanishlar oldini olish maqsadida amalga oshirilmoqda.
Nunchakularga shahar politsiyasining 20 nafar xodimi ega bo‘ladi. Tartib posbonlari bu qurolni ishlatishi shart emas. Biroq agar politsiyachilar uni o‘zi bilan olib yurmoqchi bo‘lsa, ular oldindan 16 soatlik mashg‘ulotlarni o‘tishi kerak.